Jozef Kubašovský

Jozef Kubašovský (* 29. október 1958, Prešov) je športový lekár - traumatológ a bývalý futbalista. Bol hlavným lekárom košickej časti MS v ľadovom hokeji 2011 a lekárom slovenskej výpravy na MS v rokoch 2012 a 2013.

S futbalom začal ako deväťročný v Lokomotíve Košice, kde odohral dva zápasy v najvyššej federálnej súťaži a ako náhradník striedal v obidvoch zápasoch 1. kola Pohára UEFA 1978/79 proti AC Miláno. Neskôr hral v nižších súťažiach za Spoje Košice a Družstevník Čaňa. S aktívnou futbalovou kariérou skončil ako 32-ročný.

 Zdroje 
 sport.aktuality.sk: Lekár hokejovej reprezentácie hral v Pohári UEFA proti AC Miláno

Kategória:Narodenia v 1958
Kategória:Slovenskí športoví lekári
Kategória:Slovenskí futbalisti
Kategória:Osobnosti z Prešova